Novska, 9. listopada 2020.

NACRT

STRATEGIJA ZA OSTVARIVANJE PRAVA I POTREBA DJECE NA PODRUČJU GRADA NOVSKE ZA RAZDOBLJE OD 2020. DO 2025.

1. **RAZLOZI DONOŠENJE STRATEGIJE ZA OSTVARIVANJE PRAVA I POTREBA DJECE NA PODRUČJU GRADA NOVSKE ZA RAZDOBLJE OD 2020. DO 2025.**

Strategija za ostvarivanje prava i potreba djece na području Grada Novske za razdoblje od 2020. do 2025. godine kreirana je kao temelj poduzimanja budućih aktivnosti na području Grada Novske za ostvarivanje prava djece i njihovog aktivnog sudjelovanja u lokalnoj i široj zajednici. Grad Novska kontinuirano ulaže napore u poboljšanje uvjeta za kvalitetan rast i razvoj djece u svim aspektima djetetovog života. Unaprjeđenje odgojno-obrazovne infrastrukture, podizanje kvalitete usluga za obitelji s djecom, podrška kroz socijalne i demografske mjere, poticanje djelovanja organizacija civilnog društva koje rade s djecom te raznolikost sadržaja za djecu, samo su neki od prioriteta na kojima grad Novska neprestano radi i ostvaruje značajan napredak.

Upravo u tim nastojanjima, Grad Novska stekao je uvjete i pristupio kandidaturi za počasni naziv „Grad prijatelj djece“ koji se dodjeljuje u sklopu nacionalne Akcije „Gradovi i općine – prijatelji djece“ koju provodi Savez društava „Naša djeca“ Hrvatske.

Ovim dokumentom sustavno su definirani prioriteti i ciljevi koji se žele postići u narednom razdoblju u svrhu ostvarivanja što kvalitetnijih uvjeta za zdravi rast i razvoj djece u lokalnoj zajednici. Izradi strategije prethodilo je anketno ispitivanje roditelja o zadovoljstvu postojećim sadržajima i uslugama za djecu na području grada Novske. Istraživanje je pokazalo kako su u osnovi roditelji zadovoljni postojećim sadržajima za djecu, najviše sportskim, zabavnim i kreativnim sadržajima.

1. **OBRAZLOŽENJE**

Gradsko vijeće Grada Novske donijelo je Odluku o pristupanju akciji „Gradovi – prijatelji djece“, nakon čega je, sukladno odluci, gradonačelnik osnovao Koordinacijski odbor akcije „Grad Novska– prijatelj djece“.

Koordinacijski odbor svake godine donosi godišnji akcijski plan svojih aktivnosti koji se treba temeljeti na strateškom dokumentu za višegodišnje razdoblje kako bi se na odgovarajući način vrednovali učinci provedenih mjera i aktivnosti radi stjecanja statusa „Grad Novska – prijatelj djece“.

Implementacijom mjera iz ovog dokumenta upravljati će Koordinacijski odbor akcije „Grad Novska – prijatelj djece“ koji će biti nadležan i za cjelokupnu koordinaciju između svih dionika, a po završetku svake godine izradit će Izvještaj o realizaciji godišnjeg akcijskog plana.

Koordinacijski odbor je izradio ovu Strategiju kao bitan dokument i temelj za daljnje postupanje u ostvarivanju prava i participacije djece u lokalnoj zajednici.

Strategija za ostvarivanje prava i potreba djece na području Grada Novske za razdoblje 2020. do 2025. godine za svako programsko područje definira ciljeve, mjere, nositelje mjere i indikatore. Uz svaku navedenu mjeru priložen je kratak opis na što se odnosi, a prilikom izrade godišnjih akcijskih planova će se dodatno specificirati konkretne aktivnosti u cilju ostvarenja ciljeva i realizacije pojedinih mjera.

1. **TEKST NACRTA STRATEGIJE ZA OSTVARIVANJE PRAVA I POTREBA DJECE NA PODRUČJU GRADA NOVSKE ZA RAZDOBLJE OD 2020. DO 2025.**

Tekst Strategije nalazi se u prilogu.